Øystein Aarseth

Øystein Aarseth (1968–1993) også kjent under artistnavnet «Euronymous», var gitarist i bandet Mayhem og innehaver av plateselskapet Deathlike Silence og platebutikken Helvete.

 Historie 
Aarseth var med på å danne Mayhems originale besetning i 1984. På denne tiden brukte han artistnavnet Destructor. Dette ble senere endret til Euronymous etter en låt med samme navn av bandet Hellhammer, riktig nok feilstavet fra Eurynomos.

Fra 1991 til 1993 drev Aarseth plateselskapet Deathlike Silence og platebutikken Helvete, begge i Schweigaards gate 56 i Oslo. Platebutikken var et svært viktig samlingspunkt for black metal-miljøet i Oslo tidlig på 1990-tallet. Plateselskapet holdt til i kjelleren under butikken. I de gamle lokalene til Helvete og Deathlike Silence finnes fra august 2013 Neseblod Records"Helvete" er åpent igjen (nrk.no, 19.7.2013).

 Død 
10. august 1993 ble Aarseth stukket til døde med 23 knivstikk, to i hodet, fem i nakken og seksten i ryggen. Drapsmannen, Varg Vikernes, ble arrestert ti dager senere. Vikernes hevdet at det høye antallet stikkskader i ryggen kom av at Aarseth falt på knust glass. Vikernes hevdet at drapet ble gjort i selvforsvar da han ble angrepet av Aarseth, og at Aarseth hadde planer om å myrde ham fordi Vikernes hadde fått ufrivillig oppmerksomhet i media. Dommerne i saken var av en annen oppfatning og omtalte det som usedvanlig rått og brutalt og en triviell krangel om oppmerksomhet.

 Utmerkelser 
I 2004 rangerte Guitar World ham som nummer 51 på en liste over de 100 største gitaristene gjennom tidene.

I 2012 var Euronymous en av vinnerne i en undersøkelse utført av flyselskapet Norwegian Air Shuttle, som valgte ut kjente nordmenn hvis avbildninger skulle pryde flyene. Han fikk flest stemmer i Oslo. Familien hans forhindret imidlertid planen.

Han ble portrettert av Rory Culkin i filmen Lords of Chaos fra 2018.

André «Abo» Alsleben, arrangøren av Mayhems konserter i Øst-Tyskland i 1990, inkludert i Leipzig, publiserte korrespondansen sin med Euronymous i 2020.Abo Alsleben: Mayhem Live in Leipzig - Wie ich den Black Metal nach Ostdeutschland brachte. bookra forlegger, Leipzig 2020, ISBN 978-3-943150-66-7, side 102 følgende.

 Diskografi  
 Pure Fucking Armageddon, demo 1986
 Deathrehearsal, demo 1987
 Deathcrush, EP 1987
 Burzum (album),  studioalbum 1992, gjesteopptreden på ett spor
 Live in Leipzig, livealbum 1993
 De Mysteriis Dom Sathanas, studioalbum 1994
 Dawn of the Black Hearts, livealbum 1995, bootlegutgivelse
 Out From The Dark, EP 1996
 Freezing Moon, single 1996
 Life Eternal, EP 2008

 Referanser 

 Eksterne lenker   



Kategori:Norske gitarister
Kategori:Norske drapsofre
Kategori:Samer
Kategori:Myrdede musikere
Kategori:Norske black metal-musikere
Kategori:Mayhem-medlemmer